CELEX: 62016TA0872
Language: sk
Date: 2021-04-28 00:00:00
Title: Vec T-872/16: Rozsudok Všeobecného súdu z 28. apríla 2021 – repowermap.org/EUIPO – Repower (REPOWER) („Ochranná známka Európskej únie – Konanie o vyhlásenie neplatnosti – Medzinárodný zápis, v ktorom je vyznačená Európska únia – Slovná ochranná známka REPOWER – Absolútny dôvod neplatnosti – Opisný charakter – Nedostatok rozlišovacej spôsobilosti – Článok 7 ods. 1 písm. b) a c) nariadenia (ES) č. 207/2009 [teraz článok 7 ods. 1 písm. b) a c) nariadenia (EÚ) 2017/1001] – Povinnosť odôvodnenia – Právo byť vypočutý – Článok 75 nariadenia č. 207/2009 (teraz článok 94 nariadenia 2017/1001) – Sloboda prejavu“)

21.6.2021   
            
            
               SK
            
            
               Úradný vestník Európskej únie
            
            
               C 242/16
            
         
      Rozsudok Všeobecného súdu z 28. apríla 2021 – repowermap.org/EUIPO – Repower (REPOWER)
      (Vec T-872/16) (1)
      
      („Ochranná známka Európskej únie - Konanie o vyhlásenie neplatnosti - Medzinárodný zápis, v ktorom je vyznačená Európska únia - Slovná ochranná známka REPOWER - Absolútny dôvod neplatnosti - Opisný charakter - Nedostatok rozlišovacej spôsobilosti - Článok 7 ods. 1 písm. b) a c) nariadenia (ES) č. 207/2009 [teraz článok 7 ods. 1 písm. b) a c) nariadenia (EÚ) 2017/1001] - Povinnosť odôvodnenia - Právo byť vypočutý - Článok 75 nariadenia č. 207/2009 (teraz článok 94 nariadenia 2017/1001) - Sloboda prejavu“)
      (2021/C 242/21)
      Jazyk konania: francúzština
      
         Účastníci konania
      
      
         Žalobkyňa: repowermap.org (Bern, Švajčiarsko) (v zastúpení: P. González-Bueno Catalán de Ocón a W. Sakulin, advokáti)
      
         Žalovaný: Úrad Európskej únie pre duševné vlastníctvo (v zastúpení: J. Crespo Carrillo a V. Ruzek, splnomocnení zástupcovia)
      
         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Repower AG (Brusio, Švajčiarsko) (v zastúpení: R. Kunz-Hallstein a H. Kunz-Hallstein, advokáti)
      
         Predmet veci
      
      Žaloba podaná proti rozhodnutiu piateho odvolacieho senátu EUIPO z 26. septembra 2016 (vec R 2311/2014-5), týkajúcemu sa konania o vyhlásenie neplatnosti medzi repowermap.org a Repower
      
         Výrok rozsudku
      
      
                  1.
               
               
                  Rozhodnutie piateho odvolacieho senátu Úradu pre duševné vlastníctvo Európskej únie (EUIPO) z 26. septembra 2016 (vec R 2311/2014-5) sa mení v tom zmysle, že sa namietaná ochranná známka zrušuje pre tieto služby:
                  
                              —
                           
                           
                              trieda 37: „Kúrenárske služby“,
                           
                        
                              —
                           
                           
                              trieda 42: „Služby v oblasti vedy a súvisiace služby v oblasti výskumu a vývoja, priemyselné analýzy a výskum“.
                           
                        
            
                  2.
               
               
                  Žaloba sa vo zvyšnej časti zamieta.
               
            
                  3.
               
               
                  repowermap.org znáša svoje vlastné trovy konania a je povinná nahradiť trovy konania vynaložené EUIPO a Repower AG.
               
            
         (1)  Ú. v. EÚ C 30, 30.1.2017.